als_Latn dik_Latn sag_Latn
Festivali i Kanës, më pak filma të mëdhenj
“Nëse nuk dëgjojmë edhe për 20 filma të rinj të mëdhenj në 10 ditët e ardhshme, Festivali i Kanës do të jetë shumë më ndryshe nga viti i kaluar. Nuk ka dyshim për këtë”, tha Ivan Boeing, pjesëtar i distributorit brazilian ‘Imagem’
Çfarë ndryshimi bën një vit! Më 2013, Kana ishte goditur nga valë të shumta të projekteve filmike të profilit të lartë, shumë shpesh nga SHBA-ja, shpesh me një gjysmë ekipi. Në shumë raste ata nuk arritën të shiten.
Disa filma duhen parë gjithsesi
Konsensusi i përbashkët i këtij viti në Kanë është që në vend të shumë projekteve do të ketë shumë pak të tilla. “Kjo është një nga gjërat e pritura prej një viti tashmë, por ajo, tek e cila njerëzit janë duke u fokusuar është fakti që ka një mungesë përmbajtjeje në treg”, komentoi Glen Basner-i i ‘FilmNation’-it. Ivan Boeing, pjesëtar i distributorit brazilian ‘Imagem’, u pajtua me të: ‘Nëse nuk dëgjojmë edhe për 20 filma të rinj të mëdhenj në 10 ditët e ardhshme, Festivali i Kanës do të jetë shumë më ndryshe nga viti i kaluar. Nuk ka dyshim për këtë”, tha ai. “Mendoj që blerësit kanë pritur që Kana të jetë shumë e ngarkuar, me më shumë aktivitete. Duke parë si kanë shkuar gjërat deri më 7 maj, nuk jam i sigurt që do të jetë aq i ngarkuar sa kanë shpresuar të gjithë”, shtoi Bill Johnson nga ‘Lotus Entertainment’, i cili do të shfaqë filmin e Tom Hanks-it “A Hologram for the King”. Por, katër ose pesë tituj substancialë mendohet që do të lajmërohen më 12 maj si pjesëmarrës të këtij viti. Do të ketë një sasi të titujve filmikë që ‘duhet parë gjithsesi’ për blerësit e zakonshëm. ‘Voltage’ për shembull, vjen në Kanë me filmin triler, erotik të Eli Roth-it, “Knock Knock” me Keanu Reeves në rol kryesor. Kristen Stewart dhe Nicholas Hault luajnë në “Equals”, një histori dashurie futuristike nga Mister Smith me Ridley Scott-in mes producentëve. “FilmNation” do të arrijë në Kanë me trilerin fantastiko-shkencor me Amy Adams-in në rol kryesor “Story of Your Life’, nga Denis Villeneuve. Mel Gibson do të luajë në filmin e Jean Francois Richet-it, të zhanrit aksion dhe triler “Blood Father” për kompaninë “Wild Bunch”, që do të prezantojë edhe filmin “Spring Breakers: The Second Coming” dhe filmin e animuar të Mark Osborne-it “The Little Prince”. Colin Firth luan në trilerin “Eye in the Sky” nga “eOne Intl”. “Ata që mungojnë janë filmat e mëdhenj që priten të kenë shumë sukses”, tha Martin Moszkowicz nga “Constantin”. “Gjithmonë ka vend për një apo dy filma befasues. Nuk mendoj që mund të presim një sasi të madhe të filmave të mëdhenj”. Një trio e filmave të mëdhenj do të sillen në Kanë nga ‘Lionsgate Intl’: filmi i Denis Villeneuve-s për një udhëheqës meksikan të një bande të drogës “Sicario”, me Benicio del Toro dhe Emily Blunt; “The Last Face” me Charlize Theron dhe Javier Bardem e me regji të Sean Penn-it dhe Juan Antonio Bayona me filmin “A Monster Calls”, me Liam Neeson-in në rol kryesol.
Filmat e zhanrit aksion e triler
Për shqetësimin e shumë distributorëve të mëdhenj të filmave të shkurtër, filmat e ‘Lionsgate/Summit’ kanë arritur marrëveshjet e tyre në shumë vende të botës, kështu që gjashtë ditë para Kanës, tregu është formësuar qetësisht. Ashtu si në Berlin, filmat që vijnë në tregun e hapur ndahen në dy pjesë: filmat e zhanrit aksion e triler, që tërheqin audiencën, për shkak të aktorëve në rolet kryesore dhe filmat për audiencën më të vjetër mbi 40-vjeçare. Prapë si në Berlin, ky lloj i fundit sjell një legjion të tërë filmash në Kanë. ‘X Filme’, kompania e James Schamus-it dhe ajo e Alison Thompson-it ‘Sunray’ bashkëpunojnë në filmin ‘Alone in Berlin’ që është një adaptim i një romani ‘anti-nazist’ të Hans Fallada-s ‘FilmNation’ do të fillojë shitjen e dramës muzikore të John Carney-it “Sing Street” me Bono-n e grupit ‘U2’, si dhe me grupin ‘Edge’. Dhe ka edhe shumë të tjerë: ‘eOne’ ka marrë të drejtat ndërkombëtare të filmit të Bryan Cranston-it “Trumbo”. James Franco do të adaptojë romanin e Faulkner-it “The Sound and the Fury” me Franco-n e Seth Rogen-in në role kryesore, me kompaninë “New Films Intl”.
Tregu në Azi dhe në Amerikën Latine
Atom Wgoyan do të jetë regjisor i filmit triler të Christopher PLummer-it “Remember” nga “IM Global”. Pathe do të shpërndajë filmin e Paolo Sorrentino-s “Youth”, në lidhje me dy miq të vjetër që i afrohen moshës 80-vjeçare, por janë ende shumë energjikë, me Michael Caine-in, Harvey Keitel-in dhe Rachel Weisz-in në role kryesore. “Në shumë shtete, si në Gjermani, ka një segment shumë të besueshëm të audiencës, 40-50 dhe më lart, që shkojnë për të parë këta lloj filmash”, tha Moszkowicz. “Filmat e orientuar për meshkuj, me shumë aksion brenda tyre që kanë si destinacion moshën njëzet-e-ca vjeçare, i bëjnë distributorët të ndihen rehat. Ata mund të kenë vlerë shumë më të madhe në Azi dhe Amerikën Latine”. Tregu i Kanës sjell disa filma atraktivë të zhanreve të ndryshme: ‘IM Global” do të ofrojë filmin “Sinister 2” që pritet të ketë përfitime të mëdha pasi “Sinister” arriti 77.7 milionë dollarë në mbarë botën.
Kompanitë e kuptojnë audiencën
Kompanitë po mundohen të godasin në atë shënjestrën e duhur: një balancim mes sigurisë për blerësit dhe origjinalitetit për audiencën. “Ka mundësi që kjo të jetë e vërtetë për çdo industri kreative. Njerëzit duan gjërat që mund t’i tregtojnë. Ata e kuptojnë audiencën. Por, në të njëjtën kohë audienca kërkon origjinalitetin”, tha David Garret. Pika më e madhe nxitëse e bisedave në Kanën e këtij viti mund të jetë diku tjetër, megjithatë. “Nëse është një temë, së cilës ne duhet t’i qasemi në tregun tonë ajo është: Si do të vazhdojmë të sjellim një sasi të vazhdueshme të filmave kualitativ në treg?” Pse ka mungesë, ose të paktën rënie të dukshme, në volumin e një produkti të caktuar që sillet në treg, është një tjetër pyetje. Industria tashmë ka shumë përgjigje një javë para Kanës. “Të gjithë më thonë të njëjtën gjë”, tha Boeing. “Është e vështirë për t’i përmbledhur projektet në mënyrë të duhur. Problemi kryesor është në gjetjen e aktorëve, ekipit të duhur”. Mimi Steinbauer, presidente e ‘Radiant Films”, tha: “Mendoj që ka probleme me konfirmimin e aktorëve. Ata ose do të shkojnë në televizion, që është një tërheqje më e madhe për ta tani, ose në studiot filmike me buxhet të lartë.” Radiant do të prezantojë “The Driftless Area”, një romancë e pazakontë me Zoey Deschanel dhe Anton Yelchin. “Kemi parë disa filma të mëdhenj që kanë pasur probleme në arkat filmike të SHBA-së, ata janë duke kaluar kohë të vështirë edhe ndërkombëtarisht dhe kjo ndikon në drejtimin e mentalitetit të blerësve drejt kualitetit”, tha Stuart Ford, duke shtuar: “Ajo që kemi është një treg më pak të rrëmujshëm me filma më kualitativë në përgjithësi dhe kjo është një gjë e shëndetshme për ne”.
- Bramblitt, piktori i verbër që ndjen ngjyrat (Foto)
- Lamar, kryeson listën e albumeve më të pëlqyera
- Teatri Kombëtar ende pa repertor
- Piktura e Picassos, pritet të shitet për 140 milionë dollarë
- Filmat me skena erotike ndër vite
- Gazeta që ndau fatin me popullin e saj
- MKRS-ja të ndërpresë praktikën degraduese të ndarjes së buxhetit
- Mustafa Arapi me ekspozitë personale në Galerinë Qahili
- Rihapet Muzeu Arkeologjik i Durrësit
- Hamami i Prizrenit prej muajsh i cenueshëm
- Umberto Eco dhe Varreza e Pragës
- PriFilmFest në ekzil
- Botës nuk po i ofrohet poezia e vërtetë shqipe
- Tirania në zanafillën e krijimit
- Lezhë, përkthehet pllaka me mbishkrimin e rrallë
- MKRS, pesë mijë euro për Down Syndrome Kosova
- Muzeu me çokollata: Vizitorët i hanë eksponatet!
- Këndi i librit, vetëm premtim i Komunës
- Sot Dita Ndërkombëtare e Frankofonisë, Kosova pa aktivitete
- Shtohet edhe çmimi për veprën më të mirë për fëmijë
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn